**Emmanuel Kipchirchir Mutai** (s. 12. lokakuuta 1984) on kenialainen kestävyysjuoksija, joka on keskittynyt maratonjuoksuun.

Mutai juoksi ensimmäisen maratoninsa Rotterdamissa vuonna 2007. Hän sijoittui kilpailussa seitsemänneksi ajalla 2.13.06. Kilpailun aikana lämpötila kohosi yli 25 celsiusasteeseen ja vain kilpailun voittaja Joshua Chelanga alitti 2.10. Myöhemmin samana vuonna Mutai voitti Amsterdamin maratonin ajalla 2.06.29. Hän ratkaisi kilpailun voiton viimeisen kilometrin aikana ja voitti toiseksi tulleen Richard Limon 16 sekunnilla. Mutain aika oli kauden toiseksi paras aika Haile Gebrselassien Berliinin maratonilla juokseman maailmanennätyksen 2.04.26 jälkeen.

Lontoon maratonilla Mutai sijoittui neljänneksi vuosina 2008 ja 2009. Berliinin MM-kilpailuissa 2009 hän sijoittui toiseksi ajalla 2.07.48. Maailmanmestaruuden voitti hänen maanmiehensä Abel Kirui kisaennätyksellä 2.06.54. Myös Mutai alitti Jaouad Gharibin nimissä vuodelta 2003 olleen entisen kisaennätyksen 2.08.31. Vuonna 2010 Mutai sijoittui toiseksi sekä Lontoon että New Yorkin maratoneilla. 

Vuonna 2011 hän voitti Lontoon maratonin reittiennätyksellä 2.04.40. Hän paransi omaa ennätystään yli puolellatoista minuutilla ja Samuel Wanjirun nimissä ollutta reittiennätystä 30 sekunnilla. Myöhemmin samana vuonna New Yorkin maratonilla hän sijoittui toiseksi ajalla 2.06.28. Kilpailun voitti hänen maanmiehensä Geoffrey Mutai ajalla 2.05.06. Molemmat alittivat entisen reittiennätyksen 2.07.43. Vuonna 2012 Mutai sijoittui Lontoon maratonilla seitsemänneksi ajalla 2.08.01 ja Lontoon olympialaisissa 17:nneksi ajalla 2.14.49. Vuonna 2013 hän sijoittui toiseksi sekä Lontoon että Chicagon maratonilla. Vuoden 2014 Berliinin maratonilla hän sijoittui toiseksi ajalla 2.03.13. Kilpailun voitti Dennis Kimetto maailmanennätysajalla 2.02.57 ja myös Mutai alitti Wilson Kipsangin nimissä olleen virallisen maailmanennätyksen 2.03.23. Kilpailussa Mutai juoksi väliaikana 30 kilometrin maailmanennätyksen 1.27.37.

World Marathon Majors -kilpailusarjan Mutai voitti kaudella 2010–2011 ja kaudella 2009–2010 hän sijoittui kolmanneksi.

Mutain juoksemat maratonit
--------------------------

Lähde: marathoninfo ja tilastopaja

| Vuosi | Maraton | Sijoitus | Aika |
| --- | --- | --- | --- |
| 2007 | Rotterdam | seitsemäs | 2.13.06 |
| Amsterdam | voitto | 2.06.29 |
| 2008 | Lontoo | neljäs | 2.06.15 |
| Chicago | kuudes | 2.15.36 |
| 2009 | Lontoo | neljäs | 2.06.53 |
| MM-kilpailut | toinen | 2.07.48 |
| 2010 | Lontoo | toinen | 2.06.23 |
| New York | toinen | 2.09.18 |
| 2011 | Lontoo | voitto | 2.04.40 |
| New York | toinen | 2.06.28 |
| 2012 | Lontoo | seitsemäs | 2.08.01 |
| Olympialaiset | 17:s | 2.14.49 |
| 2013 | Lontoo | toinen | 2.06.33 |
| Chicago | toinen | 2.03.52 |
| 2014 | Lontoo | seitsemäs | 2.08.19 |
| Berliini | toinen | 2.03.13 |
|

Henkilökohtaiset ennätykset
---------------------------

Lähde: IAAF
* 10 000 metrin juoksu: 28.09,2 (2005)
* 10 kilometrin tiejuoksu: 27.51 (2006)
* 15 km: 42.11 (2010)
* 20 km: 56.44 (2010)
* Puolimaraton: 59.52 (2011)
* 25 km: 1.13.08 (2014)
* 30 km: 1.27.37 (2014)
* Maraton: 2.03.13 (2014)

Lähteet
-------

1. 1 2  Emmanuel Mutai Kansainvälinen yleisurheiluliitto.  (englanniksi)
2. ↑  Van Hemert, Wim: Chelanga prevails in Rotterdam sun  15.4.2007. IAAF. Viitattu 6.11.2011. (englanniksi)
3. ↑  Van Hemert, Wim: 2:06:29 breakthrough for Mutai - Amsterdam Marathon  21.10.2007. IAAF. Viitattu 6.11.2011. (englanniksi)
4. ↑  Castellini, Ottavio: 2007 IAAF World Outdoor Lists (PDF) (s. 21)  31.12.2007. IAAF. Viitattu 6.11.2011. (englanniksi)
5. ↑  Mulkeen, Jon: Event Report - Men's Marathon - Final  22.8.2009. IAAF.  Arkistoitu 26.8.2009. Viitattu 6.11.2011. (englanniksi)
6. ↑  Brown, Matthew: Mutai and Keitany dominate and dazzle in London  17.4.2011. IAAF. Viitattu 6.11.2011. (englanniksi)
7. ↑  Geoffrey Mutai wins NYC Marathon in course record  6.11.2011. Google:  AP. Viitattu 6.11.2011. (englanniksi)
8. 1 2 3  Emmanuel Mutai[vanhentunut linkki] Tilastopaja.org (englanniksi)
9. ↑  Minshull, Phil; Mulkeen, Jon: Kimetto breaks marathon world record in Berlin with 2:02:57 *iaaf.org*.  28.9.2014. IAAF. Viitattu 28.9.2014.
10. ↑  World records ratified *iaaf.org*.  24.11.2014. Viitattu 24.11.2014. (englanniksi)
11. ↑  2010-2011 Leader Board: men World Marathon Majors.  Arkistoitu 7.11.2011. Viitattu 6.11.2011. (englanniksi)
12. ↑  2009-2010 Leader Board: men World Marathon Majors.  Arkistoitu 7.11.2011. Viitattu 6.11.2011. (englanniksi)
13. ↑  Emmanuel Mutai marathoninfo.free.fr. Viitattu 6.11.2011 (ranskaksi)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |